Din nou despre prezenţa lui Alexandru Ioan Cuza la Viena 


DAN TOMA DULCIU 


în cursul anului 1966, profesorul Constantin C. Giurescu (1901-1977) 
efectua o vizită la Viena, ”în cadrul unei acţiuni de stat privind depistarea 
materialului documentar din arhivele străine referitoare la istoria patriei . 
Savantul român era interesat de personalitatea domnitorului Alexandru Ioan 
Cuza, căruia i-a dedicat studii de o mare valoare istorică 1 2 3 . 

Cu acest prilej, au fost identificate în două fonduri arhivistice din capitala 
Austriei ( Arhivele Municipale şi Arhivele Naţionale- Biroul de Informaţii ) un 
lot de documente privitoare la perioada 1866-1867. Acestea sunt, de fapt, note 
informative, întocmite de către serviciile secrete ale imperiului habsburgic, care 
redau cu fidelitate deplasările efectuate de către domnitor, precum şi întâlnirile 
avute cu diverse persoane, fie cu caracter privat, fie în calitatea lor oficială. 

în primul raport studiat de C. C. Giurescu se arată că prinţul detronat a avut 
o întrevedere cu ” rentierul Beldiman ” 4 , precum şi cu ” consul general Strambio 
din Bucureşti ’ 5 . Cine sunt aceste personaje ? 

Alexandru Beldiman a fost toată viaţa un republican convins (a făcut 3 luni 
de detenţie pentru atacuri violente antidinastice), fiind fondatorul ziarului 
”Adevărul” (1872). Naivitatea (uşurinţa, complicitatea ?) însă l-au costat tronul 
pe Al.I. Cuza. 

Annibale Strambio a fost acreditat după Unirea Principatelor în calitate de 
consul şi agent diplomatic al Regatului Sardiniei la Bucureşti 6 . Diplomatul sard 
cunoştea destul de bine politica din cele două ţări, fiindcă în perioada 1850-1856 
îndeplinise misiunea de consul general al Sardiniei în Trieste. La data de 10 mai 
1856 este chemat în centrală pentru a participa la redactarea noii legislaţii 


1 Constantin C. Giurescu, ” Alexandru Ioan Cuza la Viena”, ”Revista Arhivelor”, nr.2/1966, p. 140-144. 
Articolul este preluat şi de ”Anuarul Parohiei Româneşti de la Viena”/APOR, 1967. 

2 ”Alexandru Ioan Cuza, personnalite europeenne ”, Bucarest, 1973, Extras din Revue Roumaine d’Histoire, 

XII, 3, Bucarest, 1973, p. 533-548; ” Viaţa şi opera lui Cuza Vod ”, introducere de Dinu C. Giurescu, Bucureşti, 
Curtea Veche, 2000; mai multe ediţii ante 1990; 

3 Haus-Hof und Staatsarchiv Informations Biiro; 

4 Alexandru Beldiman, fostul prefect al Poliţiei lui Cuza. 

5 întâlnirea a avut loc la data de 15 martie 1866, stil nou, în jurul prânzului, la Hotelul ” Erzherzog Cari ” 

6 Acesta trăsese la Hotelul Wandl , situat în inima capitalei. Era considerat cel mai elegant hotel, la mijlocul 
secolului al XlX-lea, fiind cumpărat, la 1854, de Johann Wandl. Creaţie a arhitectului Ludwig Forstner, fiecare 
camera avea baia sa proprie, iar călătorii dispuneau de un lift comod, mijloc de acces necunoscut altor hoteluri 
din epocă. 

consulare iar începând cu 29 mai 1857 este trimis la Lyon în funcţia de consul 
general. Transferat la Bucureşti, la 20 Martie 1859, îndeplineşte, concomitent, şi 
funcţia de comisar în Comisia Europeană a Dunării (10 august 1860), preluând 
(20 noiembrie 1860) apoi atribuţiile de consul la Galaţi . După detronarea lui 
Cuza, este transferat la Marsilia (20 aprilie 1866 8 ). Aici moare, în vârstă de 62 
de ani (1881). 9 

Se pare că diplomaţii străini acreditaţi la Bucureşti aflaseră ceea ce 
Alexandru Ioan Cuza nu credea că se va întâmpla vreodată: producerea unei 
lovituri de stat, care îl va înlătura de la putere . In acest context, cavalerul 
Annibale Strambio l-a avertizat pe domnitor, încă din luna februarie 1866, că 
este imperios necesar să curme violările repetate ale legii şi abuzurile camarilei 
ce-1 înconjoară. în răspunsul său, Alexandru Ioan Cuza recunoaşte existenţa 
unor nereguli, dar nu în măsura în care au fost expuse de adversarii săi, 
precizând: ” dacă există anumite probleme, acestea sunt rezultatul unui trist 

/V 

trecut”. In continuare, acesta a adăugat: ” mi se cer atâtea lucruri, dar el nu 
poate face din români nişte italieni sau englezi, folosind o baghetă magică, că 

ocupaţia 11 şi influenţele străine au adus toate viciile . că reprezentanţii 

claselor deposedate de privilegii lor precum şi incorijibilii aspiranţi la tron, cei 
lacomi de averi, Democraţi, Conservatori, toţi conspiră împotriva sa şi întăresc 
influenţele ostile străine, ceea ce-l împiedică să prevină şi să încetinească 
activitatea sa de reparare şi de redresare morală. ” 

Alexandru Ioan Cuza a spus consului general că ”este obosit şi dornic mai 
mult decât oricând să dea liber unui prinţ străin, pe care puterile străine ar face 


7 Din consultarea documentelor arhivei MAE al Italiei nu se confirmă informaţia din articolul semnat de C.C. 
Giurescu (p.140), conform căreia Alexandru Ioan Cuza îl cunoştea de mult pe consulul general al Italiei, fiindcă 
acesta şi-ar fi început cariera sa consulară chiar la Galaţi. Credem că este o confuzie de nume: Cesar Librecht l-a 
cunoscut pe Cuza cu mulţi ani înainte, la Galaţi. 

8 Cf. Ministerio Degli Affari Esteri. Indici Dell' Archivio Storico Volume I Le Scritture Della Segreteria Di 
Stato Degli Affari Esteri Del Regno di Sardegna A Cura Di Ruggero Moscaţi, Roma, Tipografia Riservata Del 
Ministro Degli Affari Esteri, 1947. 

9 în fondul personal Alexandru Ioan Cuza de la Arhivele Naţionale se păstrează un mesaj al diplomatului italian, 
datat 1866 ian. 27 (?), care îi scrie lui Al.I. Cuza că îi trimite fiului său, Alexandru, nişte fotografii şi îl roagă pe 
Alexandru junior să îi trimită la Marsilia fotografii cu el şi cu fratele său mai mic, Dimitrie; totodată îi face 
cunoscut domnitorului că îi trimite o fotografie cu Comisia Dunării , deşi ştie că acesta nu a agreat-o niciodată. 
Orig. Franc. 

10 Astfel, în seara zilei de 24 ianuarie, cu ocazia balului care a fost organizat la Bucureşti, la Teatrul cel Mare, 
consulul general al Italiei, cavalerul Anibal Strambio, a făcut o confidenţă ministrului de externe, Alexandru 
Papadopol-Calimah: “Domnule ministru, ţara voastră stă pe un vulcan; regret că sunt consul; nu pot să vă spun 
mai multe". Şi consulul Rusiei, baronul de Offenberg, avea aceleaşi informaţii, încât reuşi să alarmeze pe 
membrii guvernului să nu îl lase pe Cuza să participe la bal; De data aceasta nu se întâmplă nimic, dar nici cu 
prilejul balului din seara zilei de 8 februarie stil vechi, când se sărbători aniversarea intrării lui Cuza în 
Bucureşti. Ceea ce îi întări şi mai mult princepelui Cuza convingerea că nimic nu i se poate întâmpla. 

11 Se referă desigur la situaţia ţărilor române după înnăbuşirea Revoluţiei de la 1848. 

12 Telegramă trimisă Primului Ministru, La Marmora, de Annibale Strambio, Bucureşti, 15 februarie 1866. 
"Documente Diplomatice Italiene", Serial, 1861-1870, Vol.6, (16 Mai 1865-19 iunie 1866). 

bine să îl trimită aici cât de repede posibil, fiindcă toate sunt convinse, ca şi el, 
că un prinţ şi o administraţie indigenă nu pot suprima niciodată răul de care ne 
plângem cu toţii şi nici nu vin în întâmpinarea nevoilor şi aspiraţiilor naţionale; 
motiv pentru care recunoaşte că dorinţa de a avea un prinţ străin devine din ce 
în ce mai generală şi mai intensă, confirmând votul exprimat de Adunările Ad- 
Hoc. ” 13 

Documentul acesta diplomatic este unul dintre cele mai elocvente dovezi 
cu privire la viziunea principelui Cuza asupra situaţiei din ţară, cu câteva zile 
înainte de maşinaţiunea care l-a răsturnat de la putere. 14 De altfel, principele are 
ocazia să poarte un dialog cu diplomaţii străini de la Bucureşti, la 24 februarie 
1866, în cursul căruia el işi exprimă punctul de vedere cu privire la abdicare şi 
dorinţa sa de a părăsi ţara. 15 

în documentul aflat la Arhivele din Viena se menţionează faptul că 
întâlnirile avute de Alexandru Ioan Cuza cu diplomatul italian şi cu fostul şef al 
Poliţiei, Beldiman, s-au desfăşurat la Hotelul ” Principele moştenitor Carol”. 

Nu ştim ce a discutat Cuza cu cele două persoane amintite mai sus, fiindcă 
documentele din Arhiva MAE al Italiei nu consemnează nici un mesaj primit de 
la Viena, în acea perioadă, avându-1 ca expeditor pe Annibale Strambio. Dar 
putem să ne imaginăm faptul că s-au tratat chestiuni legate de poziţia Italiei faţă 
de răsturnarea de la putere a lui Cuza (ştiindu-se că guvernul italian dorea să 
folosească momentul crizei de la Bucureşti pentru a pune pe tapet situaţia 
Veneţiei), iar cu Beldiman s-au analizat urmările loviturii de stat de la Bucureşti. 
Prinţul detronat dorea să afle clarificări mai ales cu privire la poziţia armatei, 
aceea pe care Cuza o clădise şi o ocrotise, iubind-o ca ofiţer şi comandant al 
acesteia, la rândul său. 

Mihai Eminescu reproduce mai târziu, în ” Timpul ”, poziţia lui Cuza faţă 
de trădarea gărzii personale, nu a armatei, din rândurile căreia un personaj nu va 


13 Idem, op. cit. 

14 ”Sua Altezza non mancâ di ripetere in tale circostanza che e stanca, e disposta piu che mai a cedere ilposto 
ad un Principe forestiero, che le Potenze farebbero benissimo di mandar qui al piu presto, dovendo ormai tutti 
essere convinti, come Essa lo e, che un principe indigeno e vitalizio non potră mai sopprimere tutti i mali che si 
lamentano, ne dare ampia soddisfazione ai bisogni ed alle aspirazioni nazionali; per le quali ragioni e 
riconosciuto che il desiderio del principe forestiero si fa sempre piu generale ed intenso, a conferma del voto 
espresso dai divani ad hoc. Che se venisse spinto agii estremi, compirebbe egli, il Principe, tali fatti,. che 
verrebbero acclamati in Romania e fuori, e, nanti cui, l'Europa discorde dovrebbe piegare il capo”. Cf. 
Ministero Degli Affari Esteri, Commissione Per La Pubblicazione Dei Documenti Diplomatici I Documenti 
diplomatici Italiani, Prima Serie: 1861-1870, Volume VI, (16 maggio 1865 - 19 giugno 1866), Istituto 
Poligrafico E Zecea Dello Stato, Libreria Dello Stato ROMA MCMLXXXI, Doc.312, p.373 

15 ” L’Agente E Console Generale A Bucarest, STRAMBIO, Al Presidente Del Consiglio E Ministro Degli 
Esteri, LA MARMORA, T. 113. Bucarest, 25 febbraio 1866, ore 15,30 (per. ore 22,15): ” J'ai vu hier prince 
Couza qui a fait ă moi et ă mes collegues declarations relativement â son abdication et deşir de deparf\ Op. cit. 
p. 395. 

fl iertat niciodată: colonelul Lecca: ” Gura care ar fi putut să-l ierte e închisă 
pentru totdauna; mâna care i s-ar fi putut întinde cu prietenie şi milă, ca 
odinioară, se preface în ţărână. Să se ţină bine minte că Vodă Cuza a iertat prin 
viu grai şi în scris tuturor...absolut tuturor, numai colonelului Leca şi altor 
câtorva nu; nu pentru el personal, ci pentru pata pe care acesta a pus-o pentru 
vecii vecilor pe steagul ţării. E unicul caz în istoria românilor. Au căzut Domni 
prin rebeliune făţişă a poporului sau a armatei, au căzut prin amicii lor 
făţarnici; nici un Domn român, absolut nici unul n-a căzut prin tradarea strajei 
domneşti; orice strajă, chiar adversară Domnului, pe cât era strajă au privit în 
unsul lui Dumnezeu pe oaspetele credinţei ei, şi oaspeţii sunt sfinţi chiar pentru 
popoarele cele mai barbare, necum pentru cele civilizate. ” 16 

Drumul lung al exilului 

La 13 februarie 1866, la ora 18, începe o călătorie, care avea să fie ultimul 
drum al domnitorului, în viaţă fiind, pe pământ românesc. 

Până la Predeal, Alexandru Ioan Cuza şi suita sa călătoresc într-un cortegiu 
de trăsuri închise, cu copitele cailor înfăşurate în bandaje, înaintând fără 
felinare, pentru a nu fi recunoscute augustele personaje. 

Cuza poposeşte la Braşov, dincolo de graniţă, fiind însoţit de prinţesa Maria 
Obrenovici. Ei locuiesc în hotelul intitulat pe atunci ” Hanul Cerbul de Aur” 
(”Golden Hirsch ”), aflat pe Str. Lungă nr. 1. Pe faţada clădirii fostului hotel se 
află o placă amintind că „în această casă a locuit între 20 februarie şi 4 
martie 1866, în drum spre exil... Alexandru Ioan Cuza, domn al 
Principatelor Unite". 

De la Braşov, convoiul format din trei tăsuri, ce-1 transportă pe fostul 
domnitor (însoţit de soţia Elena, cei doi copii adoptivi, Alexandm şi Dimitrie, 
adjutantul său, colonelul Nicolae Pisoski 17 , trei cameriste şi doi valeţi) străbate 
oraşul Făgăraş, ajungând la Sibiu, unde i se fac manifestaţii de simpatie. 

Este găzduit în Hotelul ” Coroana Ungariei ” (Hotel Hung. Krone ) . 
în 1877 clădirea este cumpărată de Josef Drotleff jr. Care-şi mută aici tipografia 
şi librăria. 


16 M. Eminescu, ” Se zice....nu afirmăm”, ”TimpuF\ 18 martie 1881. 

17 Col. Nicolae Pisoski, de fel din Botoşani, a fost aghiotantul şi omul de încredere al lui Cuza. A avut doi copii: 
Alecu, diplomat şi Dimitrie, inginer. Impunătoarea casă a Col. Pisoski se păstrează şi azi în Botoşani. Mormântul 
său se numără printre cele mai frumoase din cimitirul ” Eternitatea”, fiind construit în marmură neagră de firma 

” Sommer & Memger” din Viena. 

18 Clădirea se află pe strada Nicolae Bălcescu, la numărul 17. Placa de pe frontispiciul clăririi indică faptul că 
domnitorul a fost găzduit aici, la data de 5 martie 1866, în drumul său spre exil. 

Firma Drotleff va fuziona cu firma Krafft sub numele de „Krafft şi Drotleff 
A.G. ” (1922), devenind cea mai mare tipografie germană din această parte a 
Europei. 

De la Sibiu pornesc spre Timişoara, trecând prin Alba Iulia, Deva. La 
Lugoj este întâmpinat de o delegaţie de paşoptişti români, care îi spun: 

”Trăiască Vodă-Cuza”. 

Exilaţii ajung la 7 martie la Timişoara. Aici, Alexandru Ioan Cuza este cazat 
la Hotelul ”Der Trompeter” 19 , cel mai renumit hotel al oraşului, dar şi cel mai 
vechi şi elegant. S-a mai numit şi ” Hotel Hungaria”. In decursul vremii, în 
faimosul hotel au locuit împăraţii Francisc I (1807) şi Franz Josef, acesta în mai 
multe rânduri. După o zi de şedere, principele şi însoţitorii săi au luat trenul spre 
Viena. Toată călătoria, Cuza şi Pisoski au purtat costume civile, pentru a nu fi 
recunoscuţi. 

Hotel ”Der Trompeter” -Timişoara 


19 Se numea astfel în amintirea primului proprietar, care fusese pe timpuri trompetist în armata habsburgică. 
Pentru a reaminti acest episod, la intersecţia străzilor Episcop August in Pacha şi Eugeniu de Savoia s-a postat o 
placă de marmură. 

Manifestând interes pentru situaţia lui Cuza-Vodă, Iosif Vulcan urmăreşte la 
rândul său deplasarea domnitorului, după plecarea acestuia din Bucureşti. Cităm 
în acest sens un articol din Revista ” Familia ”, aflând că prinţul ajunsese deja în 
capitala Ungariei: ” Fostul domnitor al României, Alexandru Ioan Cuza, a sosit, 
în săptămâna trecută, aice, şi a tras la otelul „La regina Angliei”. Cu dânsul a 
mai fost doamna Elena, cei doi copii adoptaţi, colonelul adjutant Pisotzky, doi 
servitori şi două servitoare. Cuza e încă destul de tânăr şi pe faţa-i nici că se 
vedeau urmele neplăcerilor din urmă. Doamna e o femeie foarte delicată. Aice 
n-au primit vizite şi au plecat la Viena ” 20 . 

Numele hotelului poate crea confuzii. După cum se ştie, un hotel (han cu 
ospătărie) cu acest nume exista şi la Timişoara, în cartierul Fabric, vis a vis de 
Biserica Romano-Catolică "Milenium ”, iar un altul cu nume identic funcţiona 
în aceeaşi perioadă la Cluj-Napoca, în prezent purtând numele ” Transilvania ” 
(Str. Regele Ferdinand, nr. 20). în acest din urmă hotel a poposit şi Jonathan 
Harker, celebrul personaj din romanul lui Brak Stocker, Dracula. 

Evident, articolul din "Familia ” se referă la hotelul ”La regina AnglieF- 
aflat în capitala Ungariei: Richard Kunisch 21 (” Bucureşti şi Stambul: Schiţe din 
Ungaria, România şi Turcia ” ) aminteşte în două rânduri numele acestuia: ”De 
la Viena la Pesta se face cu vaporul o zi. Nu era încă ora şase când am ajuns. 
Mi se indicase ”Regina Angliei ” ca fiind cel mai recomandabil hotel şi, un al 
doilea pasaj: ” Hotelul ”La Regina Angliei” se află pe chei şi oferă o privelişte 
încântătoare asupra fluviului şi a oraşului care urcă în terase dincolo de el.” 

Am putea să ne punem întrebarea dacă drumul principelului detronat, din 
capitala maghiară spre Viena, a fost făcut cu trenul, cu diligenţa sau cu vaporul, 
aşa cum ne spune Richard Kunisch ? 


20 ”Ce enou?”, ”Familia ”, anul II, nr. 7, 5/17 martie 1866, p. 84. 

21 Richard Kunisch, ”Bucureşti şi Stambul Schiţe din Ungaria, România şi Turcia ”, Humanitas, 2014. 


6 



Hotelul din Viena, unde a fost găzduit Alexandru Ioan Cuza 


Se ştie că, după sosirea în capitala Imperiului, domnitorul detronat a locuit, 
împreună cu suita sa, într-unul dintre cele mai impunătoare hoteluri vieneze ale 
vremii, situat în Kărntner Strafie 31 . Şi nu o singură dată. 



Hotel ”Erzherzog KarF (1910) 

”Hotel Erzherzog Karl” - localul unde a poposit Alexandru Ioan Cuza, în 
perioada martie-iunie 1867, are o interesantă istorie, ca mai toate clădirile 
reprezentative ale Vienei. 

Clădirea este menţionată pentru prima oară în documente pe la 1374. în 
jurul anului 1700 aici este menţionat hanul „Zum Goldenen Greif\ denumit 
mai târziu „ Polleritzen Hof ( 1718 ). 

Anul 1844 marchează înfiinţarea hanului Arhiducele Karl”, care este 
transformat în 1869 într-un hotel destinat protipendadei. 

Acesta este extins şi transformat în hotel de lux (1908), având 150 de 
camere. 

în imaginea de mai sus (Carte poştală de la începutul secolului al XX-lea) 
se poate vedea aspectul impunător al acestei prime locuinţe a prinţului, după 
sosirea sa la Viena. 

Hotelul ” Arhiducele KarF, se găsea în Innere Stadt, pe Kărtnerstrasse nr. 
31. Aici au locuit personalităţi importante (Beethoven, Wagner, prin anii 1860), 


7 




dar şi L. Kossuth. într-o gravură de epocă, liderul revoluţiei maghiare este 
înfăţişat vorbind mulţimii, de la balconul hotelului, purtând firma ”Gasthof 
Erzherzog Cari” (1848). Hotelul a aparţinut familiilor Anton Schindler (din 
1854) şi Kawan, fiind frecventat doar de înalta societate a vremii. 

în anul 1824, Beethoven s-a mutat aici, împreună cu nepotul şi cu o 
menajeră. Fiindcă asurzise de-a binelea, el a montat un fel de sistem de 
amplificare la pianul din cameră, deranjând vecinii, care au chemat, exasperaţi, 
poliţia. 

începând cu anul 1907, la subsolul imobilului a funcţionat un celebru local 
- Cabaretul Fledermaus - frecventat de artişti renumiţi ai epocii, printre ei: 
Koloman Moser, Gustav Klimt şi Oskar Kokoschka. 

în primăvara anului 1945, în timpul luptelor purtate la Viena, centrul 
capitalei a căzut pradă distrugerilor. Hotelul a fost atins de bombardamente în 
două rânduri (12 martie şi 8 aprilie 1945), dar clădirea a pierit ca urmare a 
incendiului căruia i-a căzut victimă, în zilele ce au urmat, aducând clădirea în 
ruină. 



Hotelul ” Prin cepele moştenitor CaroT\ în anul 1945. 

(Sursa: https://www.tramwayforum.at/index.php7topic— 1928.0) 

După război, statul austriac a cumpărat terenul pe care se afla fostul hotel, 
construind o clădire cu 6 etaje, integrată clădirii Ministerului de Finanţe, cu care 
se învecina. în anul 2009, firma Peek & Cloppenburg a cumpărat imobilul, l-a 
demolat şi acum aici funcţionează un modem magazin de modă. 

Şi iată cum arată în prezent magazinul de articole de îmbrăcăminte amintit 
mai sus, loc unde Alexandru Ioan Cuza obişnuia să se cazeze, în urmă cu un 
secol şi jumătate. 



Viena, azi. Aici a fost hotelul ”Erzherzog KarF, unde trăgea Alexandru Ioan 

Cuza 

Raportul menţionat precizează că, în aceeaşi zi, între orele 13-15 Cuza 
face o plimbare pe străzile Vienei, însoţit de aghiotantul său 22 . Domnitorul 
cunoştea Viena fiindcă, după momentul 1848, fiind nevoit să părăsească ţara, el 
se refugiase în capitala imperiului habsburgic, unde a stat o perioadă de timp. 

Tot raportul amintit devoaleză faptul că Alexandru Ioan Cuza a primit a 
doua zi, in audienţă, la orele 15, pe cunoscutul filantrop şi om de afaceri aromân, 
baronul Şina. Cuza îl cunoştea personal, invitându-1 cu un an mai înainte să 
investească în infrastructura Principatelor Unite (căi ferate, instituţii bancare 
etc). Vorbeau, desigur, româneşte, fiindcă Şina era membru al comunităţii 
românilor din Viena. 

Sfatuindu-se, principele voieşte să părăsească Viena, îndreptându-se spre 
Paris, dar atmosfera politică de acolo era nefavorabilă: în capitala Franţei avea 
loc conferinţa Puterilor Garante, care analiza situaţia din Principate , iar prezenţa 
sa ar fi devenit inoportună 23 . 

Totuşi, din aprilie 1866, Cuza a locuit temporar la Paris, sub numele de 
Alexandru Adam. 


22 Este vorba de col. Pisoski, prieten al lui Vasile Alecsandri, care îi şi dedică o poezie celui alintat ”Moş Pisoi”. 

23 Paris, 10.03-01.04/1866. 

Din rapoartele amintite rezultă că principele se întâlnea foarte des şi cu un 
alt român bogat din Viena, Nicolae Dumba , de asemenea aromân, care de fapt 
i-a şi facilitat cumpărarea unei proprietăţi în Oberdobling. 

Iniţial, se intenţionase cumpărarea unei locuinţe în cartierul Hintzing, dar 
conform aceloraşi rapoarte de poliţie secretă, Dumba l-a convins să cumpere o 
proprietate în cartierul Oberdobling. Printre altele, în acest cartier se mutase şi 
prinţul Ştirbei. 



Imagine idilică din cartierul Grinzing, azi 

Casa în care a locuit Alexandru Ioan Cuza (1867-1870) în Oberdobling a 
fost achiziţionată în data de 17 august 1867, cu suma de 75 000 de fiorini, pe 
strada Hirschengasse 25 nr. 219. Proprietatea aparţinuse anterior contelui 
Francisc Nadasdy şi apoi cumpărată de omul de afaceri Iacob Manner. 

Conform chitanţei emise de avocat, la data de 11 septembrie 1867, acesta 
confirmă că a primit onorariul de 1280 florini, ca taxă avocaţială. 


24 Familia Dumba avea numeroase proprietăţi în Muntenia şi Banat. Printre ele şi domeniul de la Afumaţi, 
achiziţionat la mijlocul secolului XIX de Sterie Dumba, tatăl lui Nicolae Dumba. în contextul reformelor agrare 
iniţiate de Alexandru Ioan Cuza, Sterie Dumba a renunţat la dreptul de proprietate asupra bisericii, aceasta 
trecând în proprietatea comunităţii din Afumaţi; totodată a înzestrat biserica cu cimitir, loc de casă parohială şi 
pământ arabil. în anul 1890, Nicolae Dumba (1830-1900), fiul lui Sterie Dumba, a iniţiat câteva lucrări de 
renovare la biserică: restaurarea picturii, reînnoirea mobilierului şi a strănilor. Nicolae Dumba moare pe 
neaşteptate, de aceea lucrările au fost finalizate de soţia şi fiica acestuia, potrivit inscripţiei funerare (1899), 
aflată în pridvorul bisericii şi la proscomidie. 

25 Denumirea străzii s-a schimbat în anul 1894 si nu 1922, cum afirmă C.C. Giurescu. Vezi Felix Czeike, ”Viena 
Dicţionar Istoric”, Editura Kremayr & Scheriau, Viena 1992-2004. 

Aici, în Hirschengasse nr. 219, studenţii români, printre ei şi Mihai 
Eminescu, s-au adunat, la începutul anului 1870, pentru a-i ura sănătate prinţului 
Cuza. Acest gest nu scapă nici atenţiei serviciilor speciale de la Viena, şi nici 
Prinţului Carol, la Bucureşti, care află informaţii de la o ” iscoadă", pusă să-l 
urmărească în permanenţă pe fostul domn. Atunci a aflat pentru prima oară 
viitorul rege Carol I de numele lui Eminescu. 


Eminescu - un adorator convins al prinţului Alexandru Ioan Cuza. 

Peste ani, când ctitorul Unirii Principatelor murise, Eminescu analizează 
în articole de presă epoca acestuia. El consideră că ”Domnia lui Vodă Cuza e 
istoriceşte cea mai însemnată de la fanarioţi încoace, atât în bine cât şi în 
rău. ” , explicaţia fiind aceea că Alexandru Ioan Cuza a fost ”inteligent mai 
presus de toate ” , dobândind "cele mai mari succese în politica exterioară a 

ţării," 28 şi, deşi ” n-a avut nicicând un anume program, ci s-a purtat după timp 
şi împrejurări" a fost "dintre Domnii cei mai patriotici din câţi au fost vrodată 
în Ţările Dunării române" 29 , "cel din urmă suveran naţional al României ” 30 . 

într-un articol consacrat trecerii a 14 ani de la înlăturarea de pe tron ("prin 
trădare nocturnă ”) a domnitorului Unirii, Eminescu face un cuprinzător bilanţ 
al celor mai importante realizări (”secularizarea a o a cincea parte din 
pământul României, sporirea armatei, împroprietărirea clasei celei mai 
numeroase şi mai importante a ţării, autonomia bisericii naţionale, paralizarea 
puterii consulilor , un spornic avânt pe calea culturii intelectuale ”), perioadă 
în care, sub Cuza, România a obţinut "independenţa reală" iar statul a dobândit 
” imense foloase materiale şi morale ”. 

Spre deosebire de acele vremuri, politicienii din zilele sale reprezentau ”o 
generaţie de oameni cari abia ştiu citi şi nu ştiu scrie, învăţînd câteva fraze 
banale din gazete 

Aceştia ”s-au gerat în oameni mari şi au luat masca, când de oameni de 

26 M.Eminescu, ” Conservatorul din Iaşi ”, 18 martie 1877. 

27 M. Eminescu, ” Cine cunoaşte câtuşi de puţin istoria’’, Timpul ”, 18 mai 1879. 

28 M. Eminescu, ” L'Independance roumaine crede ”, "Timpul”, 30 septembrie 1880. 

29 M. Eminescu, ” Astăzi patrusprezece ani”, "Timpul”, 12 februarie 1880. 

30 M. Eminescu, ” Asupra lucrurilor ce se petrec la noi”, "Timpul”, 25 aprilie 1880. 

31 Este vorba de consulii "puterilor garante”, având o putere discreţionară. 

stat, când de reprezentanţi ai naţiei, când de oameni de litere chiar”, prin 
metode reprobabile, care periclitau bunul simţ al naţiei, chiar şi existenţa sa. 

Toate aceste ”lungi discursuri insipide şi fără bun-simţ, fie literatură 
plagiată, fie ignoranţă, botezată cu porecla de ştiinţă, fie pledoarii pline de 
sofisme”, au avut un singur efect: naţia a fost obligată să achite ”în plată 
peşin ”. 

De aceea, jurnalistul atrage atenţia că ”mai multe generaţii viitoare, şi cea 
actuală cu de prisos, sunt osândite a plăti cu sudoarea şi munca lor colosalul 
capital de palavre şi mistificaţiuni grosolane câte s-au debitat de cătră plebea 
postulanţilor în cei din urmă patrusprezece ani”. 

Cu toate acestea, realizările lui Cuza sunt minimalizate sau sunt asumate de 
impostori: ” Până şi meritele domniei naţionale ale lui Vodă Cuza, căruia ei i- 
au pus pistolul în piept, vor să şi le atribuie şie. Ei îşi atribuie secularizarea 
moşiilor mănăstirilor închinate, Unirea Principatelor, împroprietărirea 
ţăranului... ”. 33 

Eminescu admiră pe domnitor pentru că ”n-a cumpărat nici o reformă 
dinlăuntru cu concesiuni în afară” 34 , dar mai ales pentru faptul că Vodă Cuza a 
reprezentat ” domnul ales, recunoscut, inviolabil al ţării. ” 

Nu putem încheia acest capitol fără a pune în evidenţă concluziile lui 
Eminescu, cu privire la detronarea lui Alexandru Ioan Cuza: ”Vor trece veacuri 
şi nu va exista român căruia să nu-i crape obrazul de ruşine de câte ori va 
răsfoi istoria neamului său la pagina lui 11 februarie şi stigmatizarea acelei 
negre felonii va răsări pururea în memoria generaţiilor, precum în orice an 
răsare iarba lângă mormântul vândutului Domn. ” 36 

în noiembrie 1883, însuşi Luceafărul va reveni în cartierul Dobling, la 
tratament medical. în clinica privată a dr. Leiserdorf şi Oberteiner a fost internat 
şi cel mai mare poet romantic al Austriei, N. Lenau, născut în Banat. 

în acelaşi cartier, a locuit şi marea artistă Maria Cebotari, care a trăit ultimii 
săi ani în acest cartier. 


32 M. Eminescu, ” Astăzi patrusprezece ani”, ”Timpul ”, 12 februarie 1880. 

33 Idem, "Nu ne aducem aminte", ”Timpul ”, 6 iunie 1879. 

34 M. Eminescu ” Momente din viaţa lui Cuza Vodă ”, ” Timpul ”, 27 februarie 1882. 

35 M.Eminescu, ” Lucrul de care trebuie”, ”Timpul ”, 15 mai 1879. 

36 M.Eminescu, ” Momente din viaţa lui Cuza Vodă ”, ” Timpul ”, 27 februarie 1882. 

Aici, in această clădire din Oberdobling a fost internat Mihai Eminescu 


Preţul proprietăţii 

Ne punem întrebarea firească: de unde avea bani prinţul Cuza, pentru a 
dobândi o asemenea prestigioasă locuinţă nobliară, ştiind că nu câştiga din 
veniturile proprii decât 3000 de galbeni, anual ? în plus, el mai avea de plătit şi 
pentru educaţia fiilor săi, dar şi pentru întreţinerea concubinei: Maria 
Obrenovici. 

Probitatea acestuia nu poate fi pusă la îndoială. Astfel, a doua zi, 12/24 
februarie, Cuza, prin adjutantul său colonelul Nicolae Pisoski, restituie renta de 
domnitor, stabilită prin lista civilă pe luna Februarie, în sumă de 117.334 lei, 
conform recipisei Ministerului Finanţelor nr. 541/ 12 februarie 1866. In aceiaşi 
zi, colonelul Nicolae Pisoski îşi dă demisia din armată şi urmează pe Cuza în 
exil. 

O ipoteză plauzibilă, privind provenienţa banilor, pe lângă veniturile 
aduse de proprietăţile familiei sale, ar putea fi existenţa unui împrumut de la 
bogaţii bancheri, ce îi erau prieteni, garantat cu restituirea sumei de bani 
împrumutate de domnitor, generalului G. Klapca , la 12 august 1865, pe când 
se afla la Ems. împrumutul era în valoare de 40 000 de franci, remişi cu chitanţă, 
la Paris, de însuşi omul de încredere al prinţului Cuza, col. Pisoski 38 . 

Banii fuseseră împrumutaţi pe un termen de 3 ani, astfel că, la data de 12 
februarie 1868, principele trimite din Oberdobling, tot prin col. Pisoski, o 
scrisoare adresată lui Klapca, la Pesta, solicitându-i remiterea împrumutului, 
deşi acesta avea termen de înapoiere 6 august 1868. El arată că situaţia sa 
financiară este destul de neplăcută, fiindcă pierduse recent un proces, 
administratorii de moşii nu prea plătesc etc. în cazul în care nici generalul 
Klapca nu ar fi în măsură să îi restituie acei bani, măcar să semneze nişte poliţe 
bancare, prin care să garanteze sumele amintite. Cuza regretă faptul că, deşi 
generalul polonez a fost de multe ori la Viena, a evitat să se întâlnească cu fostul 
domnitor 39 . 

Generalul G. Klapca răspunde abia la 8 aprilie 1868, spunând că este sărac, 
că are soţie şi familie de întreţinut. De aceea, promite că va restitui banii în 
cursul acelui an sau, cel târziu, anul viitor, 1869. îşi pune speranţa în două mari 
proiecte, finanţate de el: calea ferată Arad-Timişoara-Orşova şi Canalul Pesta- 
Szegedin. Nu aminteşte nici un cuvânt despre poliţele solicitate ! 


37 Gheorghe I. Brătianu, ”Politica externă a Prinţului Cuza (1859-1866) şi dezvoltarea ideei de unitate 
naţională ”, ”Revista istorică română ”, voi. 02, fasc. 2-3, 1932, p. 113 — 163; 

38 op. cit. p.159 

39 Idem, p. 161. 

Chitanţă dovedind că, la 11 septembrie 1867, Alexandru Ioan Cuza a plătit 
onorariul avocatului/notarului în valoare de 1280 florini 

Aşadar, în septembrie 1867, revenind la Viena, Cuza cumpără o frumoasă 
proprietate în Oberdobling 40 . Aparţinuse iniţial contelui Francisc Nâdasdy 41 , 
stăpân peste moşii întinse în Ardeal (una dintre ele la Pecica/Arad). Acesta a fost 
cancelar al Transilvaniei, în perioada în care Alexandru Ioan Cuza era 
conducătorul Principatelor Unite. Eminescu confirmă într-un articol din 
”Timpul” că, ”fn timpul domniei lui Vodă Cuza, pînă şi maghiarii căutau în 
România baza de operaţiune pentru emanciparea patriei lor ” . 

Cine era de fapt Francisc Nâdasdy ? Nobilul maghiar aparţinea unei familii 
aristocratice, cu rădăcini în Evul Mediu, pe al cărei blazon figurează, pe lângă 
nobila deviză: ”57 Dens Pro Nobis quis Contra Nos ” 43 , şi numele Făgăraş 


40 Lungimea la stradă a proprietăţii era de aproximativ 100 m. 

41 Conform unui recensământ din anul 1854, proprietatea aparţinea contelui maghiar Francisc Nâdasdy. 

42 M. Eminescu, ”Veni-va timpul ”, 8 octombrie 1880. 

43 ”Dacă Dumnezeu este cu noi, cine ni se poate opune ” 

(Fogarasfold), arătând originea domeniului avut în vechime de strămoşilor săi. 
Ei au lăsat urme adânci în politica Ungariei, în domeniul cultural dar şi militar. 44 
Unii au îndeplinit înalte funcţii în statul maghiar, cum ar fi baronul Tamâs I 
Nâdasdy (1498-1562), Guvernator al Croaţie, Palatinului şi al Ungariei. 

Cel mai faimos membru al acestei vechi şi respectate familii nobiliare a 
fost generalul Ferenc Nâdasdy II (” Căpitanul Negru’’’), căsătorit cu Contesa 
Elizabeth Băthory, celebră pentru legendele lugubre ţesute pe seama sa, ca 
urmare a unor presupuse morbide obiceiuri, ce amintesc de legendarul personaj 
masculin Dracula. 

De la acest proprietar, reşedinţa ajunge în mâinile negustorului Jacob 
Manner şi, în 1867, este cumpărată de Alexandru Ioan Cuza. 

De ce şi-a cumpărat Cuza proprietatea sa aici, nu putem decât presupune ! 
Fie bancherul care l-a sfătuit avea în gaj proprietatea negustorului Manner, fie 
această parte a Vienei, cu pădurile, viile şi apropierea de Dunăre i-au amintit 
fostului domnitor de moşia sa de la Ruginoasa, fie instituţiile medicale de cură a 
sănătăţii, aflate în această zonă a oraşului, îl atrăgeau în mod special. Oricum ar 
fi, reşedinţa sa era adaptată nevoilor sale de fost şef de stat: două corpuri de 
clădiri, un parc spaţios, o zonă preferată de mari personalităţi. 

Strada Hirscengasse s-a numit astfel după numele Hanului ” Zum braunen 
Hirschen ”, căpătând apoi numele marelui chirurg Theodor von Billroth, 
fondatorul spitalului ”Rudolfînerhaus ”, considerat cel mai eficace şi mai modem 
spital al timpului, aflat pe aceeaşi stradă. 

Cum noul proprietar îşi stabileşte oficial domiciliul la adresa amintită, acesta 
obţine din partea autorităţilor documentul corespunzător, datat 05.12.1867. 45 


44 ”Husarii Nadasdy”, un regiment faimos, caracterizat printr-o strategie proprie de luptă, arme uşoare şi o 
cavalerie uşoară, foarte mobilă. 

45 în evidenţele de la Biblioteca Academiei Române acest document este interpretat în mod eronat ca fiind 
Paşaportul lui A.I.Cuza. în realitate este un document de dovedire a reşedinţei în Viena. 

Dovada de reşedinţă a domnitorului A.I.Cuza: Hirschengasse 219. 


Vânzarea ”Villei Cusa”. 

După moartea domnitorului, în 1873, s-a pus problema înstrăinării acestei 
proprietăţi din Oberdobling. 

Pentru operaţiunile juridice de vânzare a locuinţei proprietate din 
Hirschengasse nr. 219, cunoscută şi sub numele de ”Villa Cusa ”, figurând cu 
acest apelativ pe unele hărţi ale cartierului Oberdobling 46 , a fost desemnat 
avocatul Cavaler Wadia, cu domiciliul Innerstadt, Sonnenfeldgasse nr. 15, care 
a primit mandat de reprezentare din partea urmaşilor familiei Cuza. 

Moştenitorii arată că nu mai pot păstra averea imobiliară din străinătate, 
fiindcă întreţinerea proprietăţilor din Oberdobling şi Florenţa este costisitoare, 
iar banii obţinuţi din chirii nu ar permite să acopere unele cheltuieli, de aceea se 
solicită tribunalului permisiunea de a se trece la vânzarea acestora. 

Obţinându-se permisiunea oamenilor legii, vânzarea fiind făcută, iar casa 
din suburbia vieneză trece în mâinile unor diverşi proprietari, în final statul 
austriac fiind actualul proprietar al terenului şi al locuinţei ce adăposteşte un 
liceu din cartier. 


46 


Adresa Hirschengasse 219 a fost redenumită şi renumerotată, după anul 1894, devenind Billrothstrasse 26-30. 












































Din păcate, imobilul ce a aparţinut domnitorului a fost demolat, doar o placă 
aflată pe peretele de la stradă al actualei clădiri, amintind de vechea reşedinţă a 
lui Cuza de la Viena. 

Date istorice privind această proprietate se găsesc în Cartea de Fond 
Funciar a oraşului Viena, proprietatea din Billrothstrasse 26-30 figurând astfel: 
Billrothstrasse 26-30,1190 Viena, KG 01508, proprietate 498/13. 

în fotografia de mai jos putem observa singura imagine de arhivă, pe care 
am descoperit-o până în prezent, înfăţişând reşedinţa lui Alexandru Ioan Cuza 
din Viena. 



Casa lui Alexandru Ioan Cuza din Billrothstrasse 26-30 
(Singura fotografie păstrată a acestui imobil) 


Pentru a ne da seama cum ar fi putut arăta reşedinţa lui Alexandru Ioan 
Cuza în zilele noastre, am fotografiat imobilul vecin, de pe Billrothstrasse 24, 
datând din aceeaşi epocă, singurul care s-a mai păstrat din şirul de locuinţe, care 
învecinau de o parte şi de alta proprietatea lui Cuza. 

De asemenea, am adăugat câteva fotografii de epocă, prezentând locuinţe 
situate pe aceeaşi stradă, Billrothstrasse, pentru a putea cunoaşte stilul şi 
dimensiunea locuinţelor din acest cartier, comparativ cu reşedinţa lui Cuza. 

Billrothstrasse 40-42 (circa 1935) 



Imagine din 1905 cu locuinţe aflate în Billrothstrasse 60-62 

Case în Billrothstrasse (aproximativ 1950). 



Harta unei porţiuni din cartierul Ober-Dobling, unde se afla ”Villa CuscT (cf. 

C.C. Giurescu) 

"Villa Cusa” (sec. XIX) 

După cum se observă din schiţa geografică de mai sus, proprietatea lui 
Alexandru Ioan Cuza din Oberdobling avea cea mai mare suprafaţă (erau de fapt 
două corpuri de clădiri, în curtea din spate întinzându-se un parc de câteva mii 
de metri pătraţi). 

După vânzarea proprietăţii, clădirile din Billrothstrasse 28-30 au adăpostit 
personalul Fabricii de Porţelan Ausgarten 47 '. Această fabrică este cel mai 
cunoscut şi apreciat producător de porţelan din Austria, produsele sale fiind 
achiziţionate şi figurând ca obiecte de mare rafinament în cele mai sofisticate şi 
selecte palate din această ţară. Conducerea fabricii a achiziţionat pentru 
personalul său acest imobil care nu avea înfăţişarea unui palat vienez, dar era 
destul de spaţios, mai ales parcul din curtea imobilului. Era format din două 
corpuri de clădiri, la numărul 26 si numărul 28. De aceea, edilii au observat că 
parcul poate constitui un spaţiu adecvat pentru o instituţie de învăţământ. 

Ca urmare, la începutul secolului, aici se instalează o şcoală privată (1903), 
iar în anul 1935, conducerea acestei şcoli propune construcţia unui nou edificiu 
în Billrothstrasse 28-30 48 . 

Două mari actriţe austriece: Hedy Lamar (Hollywood), pe numele adevărat 
Eva Maria Kiesler, si Luise Ullrich au fost elevele Liceului. Aici au învătat si 
cele două fiice ale savantului dr.Sigmund Freud: Sophie şi Anna( 1906-1907), 
Anna devenind chiar profesoară la această şcoală (1917-1920). 

47 Peste drum se afla Cinematograful ”Roxykino 

48 Helmut Kretschmer: ”XIX. Dobling. Viena: Tineret şi oameni ”, 1982 (Wiener Bezirkskulturfuhrer, 19), p. 4 

în timpul războiului, în curtea liceului au căzut bombe (1944), cauzând 
daune clădirii. 

începând cu anul 1936-1939, clădirea iniţială este demolată, apoi investiţiile 
făcute la sfârşitul veacului XX au transformat total adresa unde a locuit Cuza la 

5 

Viena. 


8FFENTLICHES MADCHENLYZEUM 

WIEN, XIX., COTTAQE. 



Vom "Cottage-Lyzeum" iibers 
"Nockerlaquarium" zum 
GRW19 



Istoria Liceului din Billrothstrasse 26-30 

în anul 2000, pe faţada acestui liceu a fost amplasată o placă comemorativă, 
amintind de faptul că aici a fost locuinţa ctitorului României Modeme, prinţul 
Alexandm Ioan Cuza. Este meritul istoricului C.C. Giurescu de a fi fixat cu 
exactitate, în urmă cu aproape o jumătate de secol, locul unde s-a aflat odinioară 
reşedinţa domnitomlui, dar si al membrilor Asociaţiei ”Unirea ” a românilor din 
Viena că nu au lăsat să se piardă acest loc drag românilor ce îl iubesc pe prinţul 
unirii. 


Viena, 

1 Decembrie 2017 

Anexă 


Glume si anecdote: sau când românul face haz de necaz. 

5 

Presa de limbă română din Viena a urmărit cu atenţie prezenţa prinţului pe 
teritoriul imperiului habsburgic, dintre articolele dedicate acestui subiect 
alegând doar două exemple, reflectând de data aceasta o ipostază comică, mai 
puţin obişnuită în situaţia dramatică în care se afla Alexandru Ioan Cuza. 

La câteva zile de la detronare, ziarele de limbă română publică pamflete la 
adresa domnitorului, apar chiar anecdote şi jocuri de cuvinte. 



Ziarul ”Umoristul ” din 20 februarie/4 martie 1866: pamfletul ”Tmpuriu şi prea 

Târziu ”, despre detronarea lui Cuza. 


Telegramele „UMORISTULUI. 44 

Bacuresci , 23. fauru. Aice k esitu unu opu 
musicalu sub titlulu : .,Cusa marsiu !“ Compusu de 
Golesou, Ghica si Leca. Acestu opu s’a esecutatu 
antâia ora adi demaneti’a, cu coneursulu soldaţilor. 
Publiculu Ta primitu cu buburia. 

Bucureşti, 23 fauru. Principele Cusa aparasitu 
Bucureştii, si s’a retrasu la Buc-areitR 

Bucureşti, 25. fauru. Pe aice se cama in tote 
părţile hor’a lui Cusa cu urroatorea modificat iu ne : 

Trageţi hora mare, mare. 

Cusa laşa ale sale ; 

Trageţi hora si mai mare. 

Cusa trece pesteotare: 

Trageţi hor’acea pre mare, 

Cusa fuge fara stare! 


Ziarul "Umoristul ”, din 4 martie 1866. 
(Anecdote şi calambururi la adresa lui Cuza) 

